Paprastoji aktinija

Paprastoji aktinija (Actinia equina) – aktinijų (lot. Actiniidae) šeimos gyvūnas. Labiau panaši į augalus nei į gyvūnus. Užauga iki 7 cm aukščio. Gyvena prisisiurbusi prie akmenų ar kito kieto paviršiaus, nors kartais pasitaiko gyvenančių smėlyje. Minta vėžiagyviais, smulkiomis žuvimis. Čiuptuvais pripildžiusi visas savo kūno ertmes vandeniu, ji pakankamai ilgai gali išgyventi ore neišdžiūdama. Paplitusi Atlanto vandenyne, Viduržemio jūroje.

Kategorija:Koraliniai polipai